ΓΡΑΠΤΗ ΕΡΩΤΗΣΗ E-3145/02

υποβολή: Theresa Zabell (PPE-DE) προς την Επιτροπή

(4 Νοεμβρίου 2002)

Θέμα: Τηλεφωνικές διακοπές λόγω σφαλμάτων των φορέων κινητής τηλεφωνίας και η χρέωσή τους

Όλοι οι πολίτες της ΕΕφίστανται καθημερινά τη διακοπή της επικοινωνίας μεταξύ χρηστών λόγω έλλειψης κάλυψης και κορεσμού των κεραιών, με συνέπεια να αναγκάζονται να ξανακαλέσουν και να συνεχίσουν τη συνομιλία με τη γνωστή φράση συγνώμη, κόπηκε η γραμμή, με ακούς τώρα .

Όμως η φυσιολογική ενόχληση μίας τηλεφωνικής συνομιλίας σε δόσεις έχει επιπλέον μία σοβαρή συνέπεια που είναι το πάγιο κόστος της σύνδεσης. Αυτό σημαίνει ότι τρία λεπτά αδιάλειπτης συνομιλίας αντιστοιχούν στο λογαριασμό στην τιμή των 180 δευτερολέπτων χρήσης συν ένα πάγιο τέλος σύνδεσης. Στην περίπτωση των διακοπών τα τέλη σύνδεσης μπορούν ναπερβούν το κόστος των δευτερολέπτων της επικοινωνίας.

Η επαλήθευση στους μηνιαίους λογαριασμούς αυτών των σφαλμάτων των φορέων τηλεφωνίας είναι πολύ εύκολη. Όταν εμφανίζονται εντός τριών συνεχόμενων λεπτών τρεις συνεχόμενες κλήσεις πρέπει να θεωρήσουμε ότι πρόκειται για σφάλμα της τηλεφωνικής εταιρίας και όχι για επιθυμία του χρήστη να μιλάει με δόσεις για να προκαλέσει το ενδιαφέρον.

Έθεσα την ερώτηση στους φορείς τηλεφωνίας και μου κοινοποίησαν ότι πριν από καιρόπήρχε σεβασμός στο χρήστη και δεν χρεωνόταν η σύνδεση για συνεχόμενες κλήσεις προς τον ίδιο αριθμό, διότι θεωρούσαν ότι οφειλόταν σε σφάλμα του δικτύου. Σήμερα, βασιζόμενοι στην καλή κάλυψη, χρεώνουν όλες τις κλήσεις. Αν κάποιος μπει στον κόπο να αθροίσει αυτές τις ασυναρτησίες στο μηνιαίο λογαριασμό θα μείνει έκπληκτος.

Είναι δυνατόν να εναρμονιστούν οι φορείς τηλεφωνίας της ΕΕ με την έννοια να μηνφίσταται ο χρήστης ενός κινητού τηλεφώνου τα έξοδα για την έλλειψη κάλυψης και να σταματήσουν να χρεώνουν τη σύνδεση όταν πρόκειται για κλήση στον ίδιο αριθμό σε διαδοχικά λεπτά·

Απάντηση του κ. Liikanen εξ ονόματος της Επιτροπής

(11 Δεκεμβρίου 2002)

Ούτε στο πρόσφατο κοινοτικό κανονιστικό πλαίσιο για τις τηλεπικοινωνίες, αλλά ούτε και στο νέο κοινοτικό κανονιστικό πλαίσιο για τις ηλεκτρονικές επικοινωνίες, το οποίο πρέπει να εφαρμοστεί από τα κράτη μέλη από τις 25 Ιουλίου 2003, περιλαμβάνονται ειδικοί κανόνες που να διέπουν την αντιμετώπιση, για σκοπούς τιμολόγησης, των επαναλαμβανόμενων κλήσεων προς τον ίδιον αριθμό, οι οποίες πραγματοποιούνται συνεπεία των σφαλμάτων της κινητής τηλεφωνίας.

Οι κανόνες οι οποίοι ενδέχεται να εγκριθούν στον τομέα αυτό σε εθνικό επίπεδο είναι ωστόσο πιθανόν να αποτελούν κανόνες προστασίας των καταναλωτών ειδικά για τον κλάδο των τηλεπικοινωνιών, οι οποίοι θα μπορούσαν να προσαρτώνται ως όροι στη γενική άδεια,πό την προϋπόθεση ότι είναι αντικειμενικά αιτιολογημένοι και αναλογικοί(1). Οι εθνικές ρυθμιστικές αρχές έχουν επίσης τη δυνατότητα, βάσει του νέου πλαισίου, να συμπεριλάβουν τα σφάλματα του δικτύου κινητής επικοινωνίας, ως παράμετρο, σε οποιεσδήποτε απαιτήσεις για τη μέτρηση της ποιότητας των παρεχομένωνπηρεσιών, που ενδέχεται να επιλέξουν να επιβάλουν στους συναφείς φορείς(2), παρά το γεγονός ότι αυτό δεν πρόκειται να έχει άμεσο αντίκτυπο στην τιμολόγηση των επηρεαζοείναιμένων κλήσεων.

Η Επιτροπή θα ήθελε να τονίσει ότι, ενώ σε πολλές περιπτώσεις οι εγκαταλειπόμενες κλήσεις μπορεί να οφείλονται σε σφάλματα του δικτύου, για τα οποία μπορεί δικαίως να θεωρηθείπεύθυνος ο φορέας εκμετάλλευσης του κινητού δικτύου,πάρχουν άλλες περιστάσεις όπου οι κλήσεις ενδέχεται να εγκαταλείπονται, παρά το ότι δενπάρχει κανένα σφάλμα του φορέα της τηλεφωνίας, όπως για παράδειγμα επειδή ο καλών μεταβαίνει σε κάποιο κτίριο ή δομή στην οποία δεν είναι δυνατόν να διεισδύσει το κινητό σήμα. Οι φορείς της κινητής τηλεφωνίας δενπόκεινται στη νόμιμηποχρέωση διασφάλισης της μη διακοπτόμενης κάλυψης σε όλους τους τόπους καιπό όλες τις περιστάσεις, παρά το γεγονός ότι η αξιοπιστία και η ποιότητα των παρεχόμενωνπηρεσιών τους, καθώς και οι πρακτικές τιμολόγησης που εφαρμόζουν, θα πρέπει να αποτελούν σημαντικές συνιστώσες της ανταγωνιστικής τους στρατηγικής.

Η Επιτροπή θεωρεί, μολαταύτα, ότι το ζήτημα αυτό θα μπορούσε να τεθεί επωφελώς προς συζήτηση με τα κράτη μέλη, στο πλαίσιο της Επιτροπής Επικοινωνιών που έχει συγκροτηθεί βάσει του νέου κοινοτικού κανονιστικού πλαισίου(3). Η Επιτροπή θαποβάλει στη συνέχεια σχετική έκθεση στο Κοινοβούλιο σχετικά με τα αποτελέσματα των συζητήσεων αυτών, με βάση τις συμφωνημένες ρυθμίσεις για τις διαδικασίες που ακολουθούνται στην επιτροπή αυτή.

(1) Βλέπε για παράδειγμα το σημείο 3.1 του παραρτήματος της οδηγίας αριθ. 97/13/ΕΚ του Ευρωπαϊκού Κοινοβουλίου και του Συμβουλίου της 10ης Απριλίου 1997 σχετικά με το κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών (οδηγία για την παραχώρηση αδειών), ΕΕ L 117 της 7.5.1997, η οποία αποτελεί μέρος του τρέχοντος ρυθμιστικού πλαισίου κανόνων. Βλέπε επίσης το σημείο A.8 του παραρτήματος της οδηγίας αριθ. 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύου καιπηρεσιών ηλεκτρονικών επικοινωνιών (οδηγία για την αδειοδότηση), ΕΕ L 108 της 24.4.2002, η οποία αποτελεί μέρος του νέου πλαισίου.

(2) Βλέπε άρθρο 22 (2) της οδηγίας αριθ. 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολικήπηρεσία και τα δικαιώματα των χρηστών όσον αφορά δίκτυα καιπηρεσίες ηλεκτρονικών επικοινωνιών (οδηγία καθολικήςπηρεσίας), ΕΕ L 108 της 24.4.2002.

(3) Βλέπε άρθρο 22 της οδηγίας αριθ. 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα καιπηρεσίες ηλεκτρονικών επικοινωνιών (οδηγία πλαίσιο), ΕΕ L 108 της 24.4.2002.